Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 575/12/7713	Vranov nad Topľou, 23.1.2014
EEČ : 2-61-19-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 19.11.2012, spisová značka Pv 575/12/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že v dobe od 01.04.2012 v rodinnom dome so súpisným číslom 321, nachádzajúcom sa na  XXXXX si zabezpečil neoprávnený odober elektrickej energie ktorý podlieha spoplatneniu na základe osobitného predpisu tým spôsobom, že  neodborným zásahom do vodičov elektrickej energie si vytvoril neoprávnené napojenie elektrickej energie bez merania tak, že v poistkovej skrinke umiestnenej na obvodovej stene rodinného domu, pripojil jeden koniec vodiča CY-6 mm˛ na elektrický rozvod mimo merania a druhý koniec vodiča napojil cez prevŕtaný otvor v stene do novovytvorenej zásuvky v jeho izbe rodinného domu, čo bolo zistené dňa 15.05.2012, čím takto svojím konaním spôsobil pre XXXXX XXXXX, škodu vo výške 778,11.- €. 

Uznesením prokurátora Okresnej prokuratúry Vranov nad Topľou zo dňa 19.11.2012, spisová značka Pv 575/12/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
     Uznesením prokurátora Okresnej prokuratúry vo Vranove nad Topľou sp. zn. Pv 575/12/7713-13 zo dňa 19.11.2012, bolo podľa § 216 ods. 1) Trestného poriadku podmienečne zastavené trestné stíhanie obvineného XXXXX, nar. XXXXX vo Vranove nad Topľou, XXXXX, vykonávané pre prečin krádeže podľa § 212 ods. 2, písm. e) Trestného zákona na tom skutkovom základe, že obvinený  v dobe od 01.04.2012 v rodinnom dome so súpisným číslom 321, nachádzajúcom sa na  XXXXX si zabezpečil neoprávnený odober elektrickej energie ktorý podlieha spoplatneniu na základe osobitného predpisu tým spôsobom, že  neodborným zásahom do vodičov elektrickej energie si vytvoril neoprávnené napojenie elektrickej energie bez merania tak, že v poistkovej skrinke umiestnenej na obvodovej stene rodinného domu, pripojil jeden koniec vodiča CY-6 mm˛ na elektrický rozvod mimo merania a druhý koniec vodiča napojil cez prevŕtaný otvor v stene do novovytvorenej zásuvky v jeho izbe rodinného domu, čo bolo zistené dňa 15.05.2012, čím takto svojím konaním spôsobil pre XXXXX XXXXX, škodu vo výške 778,11.- €. 

     Vyššie uvedená skúšobná doba uplynula dňa 18.12.2013.

     V rámci zisťovania, či boli, resp. sú splnené podmienky na postup podľa § 217 ods. 1) Trestného poriadku, dozorujúci prokurátor vyžiadal správy o povesti na obvineného počas trvania  skúšobnej  doby  a  to  z miesta  jeho  trvalého  bydliska,  XXXXX  Okrem toho zabezpečil aj  aktuálny odpis z registra trestov. Z  takto  získaných informácií a údajov zistil, že obvinený počas  skúšobnej doby viedol riadny život a jeho správanie nebolo doposiaľ riešené komisiou pre ochranu verejného poriadku. Rovnako zo správ XXXXX že obvinený nemá žiadny záznam zo šetrenia pre spáchanie závažného priestupku a nevedie sa voči nemu ani žiadne trestné konanie, pričom aj podľa aktuálneho odpisu z registra trestov vyplýva, že nemá novší záznam potvrdzujúci existenciu takýchto konaní. 

		Vzhľadom na vyššie uvedené, bolo potrebné rozhodnúť tak, ako je to uvedené vo výrokovej časti tohto uznesenia.       

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Hurta
prokurátor